**Znanosti**

**Dragi učenci in učenke!**

Sedaj bomo pričeli z novo temo, in sicer znanost. Prvo vprašanje je, kaj je sploh znanost? To je veda, ki ima svoja pravila raziskovanja. Pa vzemimo matematiko. Najverjetneje vedno na isti način odštevaš, seštevaš, množiš. Pravila so bila postavljena in vsi se teh pravil držimo. Matematika je naravoslovna veda, kjer se zdijo pravila bolj jasna. Pri družboslovnih vedah, pa ni vse tako »enostavno«. Kako zgodovinar razišče en dogodek. Lahko vpraša nekaj ljudi. Težava pa se pojavi, ko vsak izmed teh vprašanih pove drugačno zgodbo. Zgodovinar se mora potruditi in raziskati, kaj se je v resnici zgodilo. Ni pa vedno lahko ali celo možno. Torej, če se vrnemo nazaj? Znanosti so se razvijale počasi. Tudi pravila so počasi sprejemali.

1. **Medicina**

Zelo pomembna znanost. To občutimo tudi v tem času. Ampak na začetku, tam daleč v prazgodovini, ljudje niso vedeli, zakaj jih boli glava in kaj je potrebno storiti, da se ta nevšečnost odpravi. Menili so, da so v njih zlobni duhovi, ki ne najdejo poti iz glave. Zato so v glavo zvrtali luknje, ker so verjeli, da bo s tem glavobol izginil. Najbrž jih je šele zdaj zares bolela glava. Egipčani so že bolje poznali človeško telo, in sicer s pomočjo mrtvih!!!! Pri mumificiranju so videli, koko zapleteno je sploh človeško telo. Zato pa so že bolje in učinkovitejše zdravili. Grk **Hipokrat** pa je začel razmišljati o drugih stvareh povezanih z medicino. Koga, kdaj in kako zdraviti? Njemu je bilo logično, da je potrebno zdraviti vse, takoj ko je možno in najbolje možno. Prepričan je bil, da je potrebno znanje deliti naprej. V tistih časih je bila zdravniška oskrba omogočena le bogatim. Zdravnik je za vsak obisk zaračunal, ravno tako je bilo potrebno plačati zdravila. Danes imamo to organizirano drugače. Le vprašaj dedka ali babico, pa ti bosta povedala, da so ljudje do zdravnikov dostopali težje in manjkrat kot danes.

**Še sam/a si preberi snov v učbeniku in nato dopolni priloženo razpredelnico! Pa ostani zdrav/a. Če imaš še kaj časa in volje pa si preberi več o mumificiranju ali pa Alexandru Flemmingu. Slednji je odkril penicilin. To je zdravilo, ki ga ti poznaš kot antibiotik.**

**Ostanite zdravi!**

**Učiteljica Polona**